**Pokyny pre chovateľov hospodárskych zvierat**

V súlade s legislatívou EU a SR, povinnosť **registrovať chov (farmu)** vzniká každému chovateľovi (držiteľovi) hovädzieho dobytka, oviec, kôz, ošípaných, koňovitých zvierat bez ohľadu na počet držaných – chovaných uvedených druhov zvierat. Registrácia je vykonaná na základe **žiadosti** vlastníka – držiteľa zvierat, vykonaním kontroly priestorov určených na chov hospodárskych zvierat a následným potvrdením registračného tlačiva, ktoré potom žiadateľ zašle do Centrálnej evidencie hospodárskych zvierat (CEHZ), kde bude schválenej farme pridelené 6-miestne číslo.

**HD, OV, KY, OŠ, KO, OŠ** – **Individuálny register farmy** – musia v ňom byť zapísané všetky zvieratá na farme, podľa pretlače, údaje o zvierati, o jeho matke, o prísune o odsune. Údaje musia byť aktualizované podľa skutkového stavu. Register musí byť pre každý druh zvierat zvlášť.

* **Doklady zasielané do CEHZ (HD, OV, KY)** - Každá **zmena** – **hlásenie zmien** (narodenie, domáca zabíjačka....) ako i **premiestnenie – doklad o premiestnení** (prísun na farmu, či odsun na inú farmu ako aj úhyn a odsun do kafilérie) musí byť nahlásená do CEHZ v Žiline ***do siedmich dní od dátumu zmeny*** (doklad o dodržaní 7 dňového termínu je dátum odoslania mailom, prípadne podací lístok potvrdený poštou v danom termíne a tento doklad musí byť archivovaný u chovateľa min 3 roky spolu s kópiou hlásenia, či dokladu o premiestnení).

**!Výnimka (OV, KY)!** - Trvalé označenie sa vykonáva pred každým presunom na inú farmu, najneskôr však do šiestich mesiacov od narodenia**. Hlásenie zmien** – narodenie, sa hlási do šiestich mesiacov od dátumu narodenia.

**Doklad o premiestnení -** (prísun na farmu, či odsun na inú farmu ako aj úhyn a odsun do kafilérie) musí byť nahlásená do CEHZ v Žiline ***do siedmich dní od dátumu zmeny*** (doklad o dodržaní 7 dňového termínu je dátum odoslania mailom, prípadne podací lístok potvrdený poštou v danom termíne a tento doklad musí byť archivovaný u chovateľa min 3 roky spolu s kópiou hlásenia, či dokladu o premiestnení).

**Doklad o premiestnení ovce, alebo kozy na dočasnú farmu** sa do CEHZ zasiela do siedmich dní od premiestnenia. Premiestnené môže byť len zviera do 12 mesiacov veku, určené na zabitie na dočasnej farme v termíne do siedmych dní od premiestnenia.

* **Domáca zakáľačka (HD, OV, KY)** sa musí nahlásiť telefonicky na RVPS Poprad (052/7723085) minimálne 1 pracovný deň pred jej vykonaním ( hlási sa číslo farmy, dátum domácej zakáľačky, ušné číslo zvieraťa a jeho vek) a do 7 dní musí byť do CEHZ zaslané hlásenie zmien s daným úkonom, spolu s pasom zabitého zvieraťa.
* **Doklady zasielané do CEHZ (OŠ)** - **Všetky zmeny ktoré nastali v chove za uplynulý mesiac** sa do CEHZ hlásia ***súmárne raz mesačne*** – **hlásenie zmien** (narodenie, domáca zabíjačka....) a musia byť nahlásené do CEHZ v Žiline ***do desiatého dňa nasledujúceho mesiaca*** (doklad o dodržaní tohto termínu je dátum odoslania mailom, prípadne podací lístok potvrdený poštou v danom termíne a tento doklad musí byť archivovaný u chovateľa min 3 roky spolu s kópiou hlásenia).

Predaj neregistrovanému chovateľovi – zrušené!!! Musí byť registrovaná i farma s 1ks ošípanej !!!

**Domáca zakáľačka (OŠ)** sa musí nahlásiť telefonicky na RVPS Poprad (052/7723085) minimálne 1 pracovný deň pred jej vykonaním ( hlási sa číslo farmy, dátum domácej zakáľačky, počet zvierat a ich vek).

**Doklad o premiestnení** (prísun na farmu, či odsun na inú farmu ako aj úhyn a odsun do kafilérie) musí byť nahlásená do CEHZ v Žiline ***do siedmich dní od dátumu zmeny*** (doklad o dodržaní 7 dňového termínu je dátum odoslania mailom, prípadne podací lístok potvrdený poštou v danom termíne a tento doklad musí byť archivovaný u chovateľa min 3 roky spolu s kópiou hlásenia, či dokladu o premiestnení).

**KONE** -Koňovité zvieratá, narodené v Spoločenstve, sa identifikujú prostredníctvom jednotného identifikačného dokumentu v súlade so vzorovým identifikačným dokumentom pre koňovité zvieratá (ďalej len „**identifikačný dokument**“ čiže „**pas**“). Tento dokument sa vydá na celú dĺžku života koňovitého zvieraťa. *[kapitola II Nariadenia (EÚ) č. 262/2015].* Všetky zvieratá (koňovité narodené od 01. 07. 2009) musia byť označené v súlade

 s nariadením (EÚ) č.262/2015 a vyhláškou č. 16/2012 Z. z.,to znamená **transpondérom (čipom),** alebo **výpalom** u definovaných druhov*[§ 1 odsek 5 vyhlášky č. 16/2012 Z. z.]*. Výpalom ako alternatívnym spôsobom identifikácie možno identifikovať kone plemien Shagya arab, Arabský kôň, Lipican, Hucul, Norik muránskeho typu, Nonius a Furioso.

Koňovité zvieratá narodené v EU sa identifikujú do 31. decembra roku narodenia koňovitého zvieraťa alebo v lehote šesť mesiacov po dátume narodenia koňovitého zvieraťa podľa toho, čo nastane skôr. Údaje z transpondéra, resp. výpal musia byť čitateľné a umiestnené tak, aby bola zaručená identifikácia zvierat.

**Prvotnú registráciu koňovitého zvieraťa** v centrálnom registri hospodárskych zvierat zabezpečí držiteľ **do 14 dní od vydania pasu alebo od dovozu koňovitého zvieraťa**. Ak dôjde k zmene vlastníka koňovitého zvieraťa, k premiestneniu koňovitého zvieraťa okrem premiestnenia pre účasť na chovateľskej udalosti, exhibícii alebo športovom podujatí, zasiela držiteľ do CEHZ **hlásenie zmien do 14 dní odo dňa, keď ku zmene došlo**. Ak dôjde k úhynu, utrateniu, zabitiu, strate, kastrácii, zasiela držiteľ do CEHZ **hlásenie zmien do 14 dní odo dňa, keď ku zmene došlo.**

Pri **nákupe zvierat a ich prísune na farmu**, musí chovateľ podať žiadosť na RVPS v Poprade, kde budú uvedené údaje o počte a druhu zvierat, ktoré majú byť prisunuté, ako aj adresa chovu odkiaľ zvieratá majú byť prisunuté a údaje o chove, ako aj číslo chovu v cehz, kde majú byť zvieratá prisunuté (údaje o farme žiadateľa). Presun je možný len medzi registrovanými chovmi!!! RVPS v Poprade danú žiadosť zaeviduje a odpovie na ňu písomne, či mailom, kde *stanoví podmienky*, za akých môže byť nákup (presun) uskutočnený. Odpoveď na žiadosť je zasielaná žiadateľovi, súkromnému veterinárnemu lekárovi, ktorý má daný chov pridelený a má zmluvu z RVPS Poprad, ako aj RVPS v mieste pôvodu zvierat, ktorá po splnení podmienok stanovených v odpovedi na žiadosť, potvrdí túto skutočnosť vypísaním Sprievodného dokladu, ktorý musí sprevádzať zvieratá z jednej farmy na druhú. Zároveň v termíne do 7 dní musí byť táto zmena nahlásená do CEHZ v Žiline (doklad o premiestnení, ktorého originál sa zasiela do CEHZ, jedna kópia ostáva na farme z ktorej boli zvieratá odsúvané, jedna kópia zostáva na farme, kde boli zvieratá prisunuté. Originál Dokladu o premiestnení zasiela do CEHZ v Žiline farma, kde boli zvieratá prisunuté). **Zvieratá musia byť vždy presúvané len so súhlasom RVPS a sprevádzané Sprievodným dokladom.**

Chovateľ, ktorý má záujem produkovať výrobky živočíšneho pôvodu má **povinnosť ohlásiť svoju činnosť** (akýkoľvek stupeň výroby, spracovania a distribúcie produktov živočíšneho pôvodu), ktorá mu vyplýva z § 37 ods. 1 pism. a) zákona č. 39/2007 Z.z. o veterinárnej starostlivosti. Pri nedodržaní tejto ohlasovacej povinnosti mu hrozí uloženie pokuty vo výške od 400 do 3500 eur v zmysle § 50 odst. pism. a) zákona č. 39/2007 Z.z. o veterinárnej starostlivosti. **Ohlásenie činnosti treba vykonať na RVPS v Poprade** u MVDr. Agáty Príhodovej, vedúcej odboru Hygieny potravín a úradnej kontroly potravín. (052/7723085, HygienaPotravin.PP@svps.sk )

**RVPS Poprad:** Regionálna veterinárna a potravinová správa Poprad, Partizánska 83, 058 01 Poprad

 052/7723085, ZdravieZvierat.PP@svps.sk, Sekretariat.PP@svps.sk

**Plemenárske služby SR - CEHZ Žilina**: Centrálna evidencia hospodárskych zvierat, (HD, OV, KY, OŠ)

 Rosinská cesta 12, 010 08 Žilina, cehz@pssr.sk, 041-5073 744, [www.pssr.sk](http://www.pssr.sk)

 - **PS SR š.p.**, Parková 13, 951 93 Topoľčianky (Kone), +421 37 6301 613

**Plemenárske služby SR – regionálne pracovisko Poprad**, Hraničná 3584/28,

 05801 Poprad, **Ing. Ganzarčíková** 0908 676 335

 - pracovisko Prešov – Ing. Spišák 0905 700 961

**Kafiléria: VAS s. r. o., Mojšová Lúčka, 011 76 Žilina,** vas@vas-ml.sk , +421 - 41 - 5654 110,

 +421 903 695 939

**ODKAZY CEHZ: Legislatíva** - <https://www.pssr.sk/index.php/sk/legislativa/>

**Tlačivá -** https://www.pssr.sk/index.php/sk/tlaciva-centralnej-evidencie-hospodarskych-zvierat/